Ole Wivel

Ole Wivel (29. september 1921 i København – 30. maj 2004 i Hillerød) var en dansk forfatter og forlagsboghandler.

Baggrund og tidlig karriere 
Oldebarn til kapelmusikus Carl Siegfried Valdemar Wivel ( f.1836-). Hans fader var Carl-Eilert Wivel (f.1891) og broder Per Wivel og hans nevøer er Peter Wivel, Mikael Wivel og Henrik Wivel. Gift med Ann Grethe Helsteen, kaldet Kil. De fik døtrene, filminstruktør Anne Regitze Wivel (f. 1945), Dorrit Wivel, samt sønnen Carsten Ole Wivel (f.1952)

Ole Wivel voksede op i en velhavende, borgerlig familie og blev af den grund beskyldt for at være den "pæne" dreng i den litterære verden.

 Elev på Krebs' Skole.
 Studentereksamen fra Skt. Jørgens Gymnasium.
 Københavns Universitet
 Debuterer som forfatter (1940) med "Digte".
 Slår igennem med I fiskens tegn (1948) efterfulgt af Jævndøgnselegier (1949).
 Redaktør af tidskriftet Heretica sammen med Martin A. Hansen (1950-51).
 Lærer ved Askov Højskole (1951-53)
 Forstander på Krogerup Højskole (1964-65).
 Medlem af et udvalg i Kulturministeriet i en årrække.
 Medlem af Det Danske Akademi (1964-2004).

Erhvervskarriere 
 Leder af Wivels Forlag (1945-53).
 Direktør på Gyldendals Forlag (1954-63) og igen fra (1971-80).

Tillidshverv 
Flere tillidshverv, bl.a:
 Formand for Sektoruddannelsesrådet for de højere uddannelser (1975-)

Nazisympatier 
Wivels første digtsamlinger er siden fejet ind under gulvtæppet af politiske årsager, idet de viser begejstring for det nationalsocialistiske Tyskland:
 Digte (1940)
 Udvalgte digte (1942)
 Den hvide rose (1942), med illustrationer af Helge Bertram
 Udvalgte digte, Første og anden samling (1943-1944)
Den hvide Rose (der ikke refererer til den tyske modstandsgruppe omkring Sophie Scholl) omfatter en sonetkrans, som Wivel gav kritiken ret i, var indholdsløs (sætningen "More matter with less form", citeret i erindringsværket "Romance for valdhorn"). Wivel var medlem af den nazisympatiserende forening Ringen, navngivet efter Wagners operacyklus og Georges digtsamling fra 1913.
Der Siebente Ring (den syvende ring, efter Dantes syv himle, eller digtsamlingens syv dele).
Wivels Universitetsspeciale fra 1943 er om den tyske digter Stefan George (1868-1933). Afhandlingen bærer titlen "Stefan George og hans Stilling i tysk Aandsliv". Wivels digte frem til omkring 1948 er blege Georgepasticher. I disse år var Wivel i støbeskeen.

Før og under 2. verdenskrig var Wivel med i den nazistiske gruppe Ringen, der også talte Louisiana-grundlægger Knud W. Jensen og den østrigske nazist Fritz Waschnitius. Ifølge nye oplysninger om Ole Høst, søn af maleren Oluf Høst, som også var medlem af Ringen, var det Wivel, der overtalte Ole Høst til at melde sig til Waffen-SS på Østfronten, hvor han døde i 1943. Ved Høst-familiens hus på Bornholm deltog Wivel tillige i fakkeltog for nazismen. 

Flere markante forfattere har taget Ole Wivel i forsvar, bl.a. Klaus Rifbjerg.
Også Wivels døtre har skriftligt taget deres fader i forsvar.

Priser og legater 
 Helge Rode legatet (1956)
 Aarestrup medaljen (1961).
 Statens Kundstfond.Livsvarig ydelse.
 Statens kunstfond. Rejselegat (1968).
 Statens kunstfond. Engangs-ydelse (1970).
 Holberg-medaljen (1994).

Han var meget god ven med Karen Blixen.

Bibliografi 
 Digte – 1940
 Den hvide rose – 1942
 Udvalgte digte – 1942
 Stefan George og hans Stilling i tysk Aandsliv – 1943
 Digte. Første samling – 1943
 Digte. Anden samling – 1944
 I fiskens tegn (digte) – 1948
 Jævndøgnselegier (digte) – 1949
 Den skjulte Gud (artikler) – 1952
 Maanen (digte) – 1952
 Poesi og eksistens (artikler) – 1953
 Nike (digte) – 1958
 Templet for Kybele (digte) – 1961
 Kunsten og krigen (artikler) – 1965
 Biografi om Martin A. Hansen – 1969
 Gravskrifter (digte) – 1970
 Poesi og protest (artikler) – 1971
 Romance for valdhorn (erindringer) – 1972
 Trio i nr. 3 (erindringer) – 1973
 Tranedans (erindringer) – 1975
 Rejsen til Skagen (erindringer) – 1977
 Danmark ligger her endnu (digte) – 1979
 Skabelsen. Et digt om Guds elskværdighed – 1981
 Guder i forårslys (essays) – 1983
 Til de fattige præster (digte) – 1985
 Sansning og symbol (essays) – 1985
 Karen Blixen (biografi) – 1987
 Skagensmalerne på nært hold (billedforklaringer) – 1988
 Kontrapunkt (erindringer) – 1989
 Iris (digte) – 1993
 Sandhedens udtryk i kirke og kunst (essays) – 1994
 Sol og krig (digte) – 1995
 Rytteren fra Satrup (rejsebeskrivelser) – 1995
 Skygger i sandet (digte) – 1997
 Kroketkuglen (digte) – 1998
 En ondskabsfuld klodsmajor (svar til Jørgen Hunosøe) – 2001. (Denne dokumenterede sine påstande).
 I det flyvende støv: et digt (digte) – 2001
 Under mursejlerhimlen: notater fra Provence, Paris og Skagen (1997-2000) (essays) – 2001
 Himlen mellem husene (digte) – 2003

Henvisninger 
 

  Kommentarer:
 

Biografiforfattere fra Danmark
Ole
Det Danske Akademi
Forlæggere fra Danmark
Personer i Kraks Blå Bog (afdøde)
Digtere fra Danmark
Essayister fra Danmark
Personer i Dansk Biografisk Leksikon
Dansksprogede forfattere fra Danmark
Personer med tilknytning til Gyldendal
Modtagere af Holbergmedaljen